钦定古今图书集成/明伦汇编/氏族典/第397卷 > 李良
## 钦定古今图书集成/明伦汇编/氏族典/第397卷 > 李良

按《畿辅通志》：“良字士贤，保安卫人。袭父荫，为指挥同
知。勇力敢战，不矫饰，不苛扰，士卒皆服从之。正德壬
申，将所部逐流贼于燕、蓟、齐、鲁、郑、卫间，奏功十一次。
当路方议晋秩以旌之，一日在阵，马足陷小窖中，遂
坠，因被围，然犹射杀六贼，竟不得出。事闻，荫其子淮
都司佥书。”